Odeoni i Apollonisë

Odeoni i Apollonisë është një ndërtesë antike me karakter kulturor, e ndodhur në qytetin antik të Apollonisë së Ilirisë, pranë Fierit, në Shqipëri. Ai përfaqëson një nga monumentet më të rëndësishme të zbuluara në këtë qytet dhe daton në periudhën romake, rreth shekullit II p.e.s.

 Vështrim 
Odeoni është një ndërtim i vogël teatror me formë gjysmërrethore, që shërbente për veprimtari artistike, letrare dhe shoqërore, të tilla si recitime poetike, lexim publik, diskutime filozofike dhe koncerte me instrumente me tela. Ndryshe nga teatrot e mëdhenj, odeonet ishin të përmasave më të kufizuara dhe ofronin një ambient më intim për aktivitete të natyrës kulturore. Struktura e tij përfshin një "cavea" (hapësirën për uljen e spektatorëve), një "orchestra" (hapësirë e rrumbullakët përpara shkallëve), dhe një "skenë" (ndërtesë e ulët ku zhvillohej aksioni teatral).

Monumenti u zbulua gjatë gërmimeve arkeologjike të realizuara nga misioni francez në Apolloni, nën drejtimin e arkeologut Léon Rey, në periudhën 1924–1938. Odeoni është ruajtur në gjendje relativisht të mirë dhe është pjesë e rëndësishme e ansamblit urban të Apollonisë, së bashku me stoan, buleterionin dhe bibliotekën.

Sot, Odeoni i Apollonisë është pjesë e Parkut Arkeologjik të Apollonisë dhe përfaqëson një dëshmi të rëndësishme të zhvillimit kulturor dhe urbanistik të qytetit gjatë antikitetit ilir dhe greko-romak. Ai përbën një pikë referimi për studimet mbi arkitekturën teatrore të kohës si dhe për jetën kulturore në qytetet iliro-romake.

Shih edhe
Parku Arkeologjik i Apollonisë

Referime

Kategoria:Amfiteatër
Kategoria:Apollonia